17ma yarcento

Segun Gregoriala kalendario, la 17ma yarcento inkluzas yari de la 1ma di januaro 1601 til la 31ma di decembro 1700. Ol esis la lasta yarcento de Modern-epoko, e kulturale ol dominacesis dal stilo baroko, sive en l'arkitekturo, sive en la pikto, sive en la muziko, sive en la literaturo.

Che Mohamedana mondo, l'imperii Otomana, Mughal e Safavid divenis plu povoza. L'arkitekturo, l'arto e la kulturo dil imperio Mughal atingas lua zenito. On kredas ke dum la regno di Aurangzeb, l'imperio havis la maxim granda ekonomio de la mondo, e superiris olta di westal Europa.

Dum la 17ma yarcento eventis, inter altri:
 Mondo 
L'Europani fondas kolonii omnaloke en jus-deskovrita landi. Kolonialismo gradope naskas.

 Europa 
 Rusia stabileskas pos anarkio e komencas expansar su adeste til Pacifiko, ed adsude til Nigra maro.
 La klimato koldeskas tale, ke on parolas pri mikra epoko glaciala. Ol komencabis dum la 15ma yarcento e duros til la 19ma yarcento. Dum la yari 1600 til 1603 cereali ne kreskas en Finlando. Tala ank eventis dum la yari 1633, 1664, 1671, 1688 e 1695 til 1697.

 Afrika 
 En norda latero dil fluvio Zambezi, la stato Kalonga richeskas pro l'ivoro-komerco.
 Le Hausa dominacas la komercala voyi a Sahara.
 Granda-Zimbabwe esas suplantita da lokala chefurbi di Transvaal, Botswana e Zimbabwe.

 Oceania 
 ChePasko-insulo konstruktesas tupa-turmi.

 Azia 
 Japonia izolesas su de Europani.

 Unesma duimo dil yarcento 
Dum l'unesma duimo dil 17ma yarcento eventis, inter altri:
 Mondo 
 Anglia, Nederlando, Dania e Francia kontestas Portugalana monopolo en spico-komerco e fondas sua propra Estal Indiana komercala societi.

 Azia 
 Abbas la 1ma novigas Persia e konquestas plus areo.

 Europa 
 Milito di Triadek Yari en central Europa tempestas de 1618 til 1648.

 Duesma duimo dil yarcento 
Dum la duesma duimo dil 17ma yarcento eventis, inter altri:
 Europa 
 Anglia esas kurte republiko (o militala diktatoreso).
 Suedia divenas granda povo en nordal Europa.
 Francia divenas granda povo en westal Europa.

Kategorio:Yarcenti